# Caius Claudius Marcellus (Kr. e. 80)

### A Wikipédiából, a szabad lexikonból.

Caius Claudius Marcellus római politikus volt. Családja a plebejus Claudiusok közé tartozott. Fivére, Marcus aedilis curulis volt Kr. e. 91-ben, ő maga pedig Kr. e. 80-ban viselte a praetori magistraturát. Hivatali évét követően Marcus Aemilius Lepidust váltotta fel Szicília kormányzójaként. A provincia érkezésekor katasztrofális állapotban volt elődei zsarnokoskodása és harácsolásai miatt, ő azonban visszafogott, igazságos kormányzásával valóságos virágkort hozott a sziget számára. Cicero, aki kollégája volt az auguri testületben, és mindig is jó véleménnyel volt róla, azt írta, hogy a szicíliaiak második megmentőjükként tekintettek rá. Marcellusnak szobrokat emeltettek minden városban, és mivel ükapja, a hódító Marcus Claudius Marcellus tiszteletére már létezett egy ünnepség (Marcellea), azt Caiusnak szentelve felújították.

Később bíróként részt vett Verres perében. Még megérte fia, Caius consuli évét Kr. e. 50-ben, megválasztása okán Cicero meleg hangvételű gratuláló levelet írt neki.

Hasonló nevű rokonaihoz lásd: Caius Claudius Marcellus.

## [szerkesztés] Források

- Dictionary of Greek and Roman Biography and Mythology. Szerk.: William Smith (1870)

A lap eredeti címe "http://hu.wikipedia.org../../../c/a/i/Caius_Claudius_Marcellus_%28Kr._e._80%29_1fcb.html"

Kategória: Római politikusok

##### Views

- Szócikk
- Vitalap
- Aktuális változat

##### Keresés